text: Eftersøgt varetægtsfængslet
  31 juli 2012 kl. 13.23
  En 22-årig mand fra Esbjerg blev tirsdag varetægtsfængslet frem til den 20. august af retten i Esbjerg.
  Den 22-årige har været eftersøgt siden et groft voldeligt overfald på to unge mænd i Esbjergs centrum den 6. juni.
  Lige efter overfaldet blev fire mænd med tilknytning til rockergruppen Hells Angels fængslet.
  Nu er der i alt fængslet fem i sagen. 
  Varetægtsfængslingen skete for lukkede døre.
  